Kauntertenor

***Kauntertenor*** merujuk kepada penyanyi lelaki dewasa yang menyanyi dalam lingkungan suara alto, mezzo-soprano atau soprano, kebiasaannya melalui penggunaan *[[falseto]]* (teknik pemalsuan suara), atau juga melalui suara naluri (head register). Istilah “kauntertenor” digunakan khas untuk konteks vokal tradisi muzik klasikal. Suara ini melalui perubahan dan populariti yang besar pada separuh awal kurun ke-20, melalui seorang penyanyi berbangsa Inggeris, Alfred Deller, yang memperkenalkan suara ini dalam opera era barok untuk menggantikan penyanyi kastrato. Sebelum itu, peranan-peranan tersebut dinyanyikan oleh penyanyi kastrato, namun kerana sukar untuk mencari penyanyi kastrato pada kurun ke-20, kauntertenor mula digunakan sebagai pengganti.

Walaupun penyanyi kauntertenor telah lama dianggap sebagai penyanyi yang disanjungi, namun, kauntertenor-kauntertenor moden dikata lebih cemerlang dalam opera dengan repertoir yang lebih besar.

## Sejarah
Pada lewat zaman pertengahan dan zaman pembaharuan, istilah *kontratenor* digunakan untuk bahagian suara dalam kaunterpoin melodi berlawanan dengan nyanyian penyanyi tenor. Nota muzik lingkungannya adalah hampir sama dengan lingkungan penyanyi tenor. 

Pada kurun ke-15, kontratenor berpecah kepada dua iaitu *kontratenor altus* dan *kontratenor bassus* (bahasa Latin), yang mana *altus* adalah lingkungan atas tenor dan *basus* di bawah. Walau bagaimanapun, pada kurun ke-16, istilah ini menjadi lapuk kerana seni Latin hilang popularitinya. Di Itali, "contratenor altus" bertukar menjadi *alto*; di Perancis dipanggil *haute-contre*, di England menjadi kauntertenor. Istilah ini hanyalah bertukar panggilan namanya sahaja, namun penggunaan suara ini adalah tetap sama dari era Barok lagi; iaitu seorang yang boleh menyanyikan bahagian alto atau soprano dan bukan bahagian penyanyi tenor.

## Suara kauntertenor

Setiap suara penyanyi lelaki memiliki daftar "falseto". Dalam daftar tingkat ini, kord vokal beralih dengan membesarkan keseluruhan lingkungan suara penyanyi tersebut untuk menghasilkan bunyi "falseto". Lingkungan suara ini kebiasaannya berada di penghujung kord vokal. Penyanyi tenor menggunakan kombinasi teknik falseto dan suara dada ketika menyanyi, manakala penyanyi bariton dan bes hanya berbuat demikian untuk nyanyian muzik moden sahaja.

Walaupun begitu, penyanyi kauntertenor kebiasaannya adalah penyanyi yang mana "vokal tengah" mereka terletak dalam lingkungan falseto. Kauntertenor yang belajar untuk meluaskan suara dada mereka untuk mendapat falseto yang lebih jelas dikenali sebagai *falsettis*.

## Kategori suara (fächer) kauntertenor
* **[[Sopranis]]** dan **[[kauntertenor]]** adalah suara nyanyian lelaki tertinggi yang biasanya menyanyikan peranan yang ditulis untuk kastrato untuk opera pada era barok. Mereka kerap (terutamanya kauntertenor) menyanyikan dalam lingkungan tersebut melalui penggunaan *falseto*, namun kebanyakan sopranis mampu menyanyikan nada setinggi itu tanpa penggunaan *falseto*. 
* Peranan:
** Giulio Cesare, Tolomeo, Nireno, *Giulio Cesare* (George Frideric Handel)
** Nerone, *L'incoronazione di Poppea* (Claudio Monteverdi)
** Orfeo, *Orfeo ed Euridice* (Christoph Willibald Gluck)
Antara penyanyi kauntertenor yang pernah memainkan peranan-peranan ini termasuklah James Bowman, Michael Chance, Alfred Deller, Jochen Kowalski, Andreas Scholl, David Daniels, Brian Asawa dan Jean-Paul Fouchécourt.

## Lihat juga

* Opera
* Lingkungan suara
* Penyanyi

## Pautan Wikipedia Bahasa Inggeris
(Untuk pemahaman lanjut)
*  Senarai penyanyi kauntertenor
*  Sopranis
*  Soprano kanak-kanak lelaki
*  Soprano berperanan lelaki (''Breeches role / trouser role'')
*  Koloratura
*  Tessitura
*  Berat suara
*  Fach atau Facher
*  Muzik koral atau koir
*  Bel kanto
*  Spinto
*  Peranan Wira
*  Passaggio
*  Timbre

## Pautan luar
* Contoh suara Mezzo-soprano
* Koleksi skor domain awam university Indiana 
* Projek perpustakaan skor muzik antarabangsa
* Koleksi skor muzik university Harvard 
* Koleksi libreto dan terjemahan 
* Koleksi libreto Karadar 
* Koleksi libreto university Stanford
* Libreto penggubah Verdi
* Libreto penggubah Wagner
* Pengkalan data Aria